Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 32/13/7701	Bardejov, 27.3.2013
EEČ : 2-54-36-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 2 písmeno b, odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
d¨ľa 16. 01. 2013 v čase okolo 16.00 hod. v rodinnom dome popisného XXXXX okr. XXXXX sa po predchádzajúcej hádke začal vyhrážať zabitím svojej matke – poškodenej XXXXX, nar. XXXXX trvalo bytom XXXXX, okr. XXXXX, ktorú sotil ľavou rukou do oblasti hrudníka so slovami „zabijem ťa ty kurva“, kde po týchto slovách poškodená XXXXX začala utekať z domu na ul. pričom obvinený za ¨ľou kričal výhražné slová „ak zavoláš políciu, tak ťa zabijem“ a následne vystrelil jednu ranu z poplašnej pištole, čím takto u poškodenej vzbudil dôvodnú obavu, že svoje vyhrážky aj uskutoční, 

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka PZ Obvodného oddelenia PZ v Bardejove,  zo d¨ľa 16.01.2013 sp. zn. XXXXXbolo vznesen¨¦ obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b/ Trestného zákona,  pre skutok, ktorý sú uvedený vo výrokovej časti tohto uznesenia. 

	Vykonaným dokazovaním výsluchom svedkyne – poškodenej XXXXX, XXXXX a listinnými dôkazmi najmä vykonaným znaleckým dokazovaním bolo preukázané, že obvinený XXXXX nebol v čase činu pre nepríčetnosť trestne zodpovedný.

Vykonaným znaleckým dokazovaním o duševnom stave obvineného súdnymi znalcami v odbore zdravotníctvo a farmácia, odvetvie psychiatria bolo preukázané, že obvinený XXXXX, nar. 14. 03.1983 trpí duševnou chorobou, paranoidná schizofrénia. Táto duševná choroba bola u obvineného prítomná aj v čase spáchania trestného činu. Je to duševná porucha, ktorá je závažná, chronická, často celoživotná. Ide o poruchu mozgu, ktorá vážne narúša schopnosť chorého vnímať a myslieť jasne, vytvárať adekvátne citové vzťahy a zrozumiteľne sa správať v spoločnosti. Vyznačuje sa základnými poruchami myslenia, emócií, vôle a správania sa. Podľa znalcov obv. XXXXX v čase spáchania trestného činu nevedel rozpoznať nebezpečnosť svojho konania pre spoločnosť a svoje konanie nemohol ovládať, keďže jeho poznávacie a vôľovo určovacie ovládacie schopnosti boli pod vplyvom uvedenej závažnej duševnej choroby vymiznuté. Obvinený nechápe zmysel trestného konania. Jeho pobyt na slobode je psychiatrického hľadiska nebezpečný pre spoločnosť. Znalci doporučili aby bolo obvinenému XXXXX nariadené ochranné liečenie psychiatrické ústavnou formou.

Vzhľadom k tomu, že otázka nepríčetnosti je právnou otázkou, jej existenciu bolo nevyhnutné vyvodzovať nielen zo záverov znaleckých skúmaní z odvetvia psychiatrie, ale v kontexte ostatných doposiaľ zistených skutočnosti, hodnotiac ich podľa  svojho vnútorného presvedčenia, založeného na starostlivom uvážení, jednotlivo i v ich súhrne.

V danom prípade vypočutá poškodená XXXXX vypovedala, že obvinený, ktorý je jej synom bol liečený na psychiatrickom oddelení v Bardejove už keď mal 15 rokov. Vo svojich 16 rokoch bol hospitalizovaný asi mesiac na  psychiatrii v Prešove. V roku 2011 bol potom čo chcel spáchať samovraždu opätovne liečený na psychiatrii v Bardejove. Poškodená tiež vypovedala, že jej syn kombinuje lieky s alkoholom a to tak, že ráno užije lieky a počas d¨ľa požije alkohol. Obvinený žije v predstave, že je vojak a stále sa hrá na vojaka. Bojí sa obvineného, aby jej niečo neurobil.

Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	V danej veci teda bolo preukázané, že obvinený XXXXX nebol v čase činu pre nepríčetnosť trestne zodpovedný. Vzhľadom k uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor